LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO 2013 M. KOVO 13 D. ĮSAKYMO NR. V-259 „DĖL VIEŠŲ KONKURSŲ LIETUVOS NACIONALINĖS SVEIKATOS SISTEMOS BIUDŽETINIŲ IR VIEŠŲJŲ ĮSTAIGŲ, KURIŲ STEIGĖJA YRA LIETUVOS RESPUBLIKOS SVEIKATOS APSAUGOS MINISTERIJA, VADOVŲ PAREIGOMS EITI NUOSTATŲ PATVIRTINIMO“ PAKEITIMO

2017 m. kovo 31 d. Nr. V-379

Vilnius

P a k e i č i u Viešų konkursų Lietuvos nacionalinės sveikatos sistemos biudžetinių ir viešųjų įstaigų, kurių steigėja yra Lietuvos Respublikos sveikatos apsaugos ministerija, vadovų pareigoms eiti nuostatus, patvirtintus Lietuvos Respublikos sveikatos apsaugos ministro 2013 m. kovo 13 d. įsakymu Nr. V-259 „Dėl Viešų konkursų Lietuvos nacionalinės sveikatos sistemos biudžetinių ir viešųjų įstaigų, kurių steigėja yra Lietuvos Respublikos sveikatos apsaugos ministerija, vadovų pareigoms eiti nuostatų patvirtinimo“:

1. Pakeičiu 6 punktą ir jį išdėstau taip:

„6. Konkursas skelbiamas Lietuvos Respublikos sveikatos apsaugos ministerijos interneto tinklalapyje. Apie konkursą taip pat gali būti papildomai skelbiama pasirinktame šalies dienraštyje ir kitose visuomenės informavimo priemonėse.“

2. Pakeičiu 12 punktą ir jį išdėstau taip:

„12. Pretendentų dokumentai priimami 30 kalendorinių dienų nuo konkurso paskelbimo Lietuvos Respublikos sveikatos apsaugos ministerijos interneto tinklapyje, įskaitant ir konkurso paskelbimo dieną.“

Sveikatos apsaugos ministras	Aurelijus Veryga